FOTO ȘI VIDEO Fotbalistul din România care a devenit căpitanul naționalei! Show făcut în Arabia Saudită în FIFA Series, în minutul 10 era deja 2-0
Ibrahima Sory Conte de la UTA Arad este om de bază pentru Guineea.
Fundașul central Ibrahima Sory Conte (27 de ani) de la UTA Arad a fost convocat la naționala Guineei pentru două partide de pregătire din această lună din FIFA Series.
Africanii au jucat în Arabia Saudită mai întâi joi cu Vanuatu, țară insulară din Oceania (pe "King Abdullah Sports City" din Jeddah), 6-0 fără probleme pentru Guineea (goluri Morlaye Sylla 9 - din penalty și 63, Kandet Diawara 10, Ousmane Camara 19, Mamadou Kane 40 - din penalty și 56).
Urmează luni amicalul cu Insulele Bermude, arhipelagul din Oceanul Atlantic care geografic aparține de America de Nord (25 martie, pe același stadion saudit).
În meciul cu Vanuatu, Ibrahima Conte a fost titular și căpitanul naționalei.
Ibrahima Conte, adus din Ligue 2 și titular la UTA în acest sezon
Ibrahima Conte, om de bază pentru Guineea, are peste 20 de selecții la națională și a ajuns la UTA în toamna anului trecut, după ce jucase sezoane bune la Lorient și Chamois Niortais, în Ligue 2 din Franța.
În această ediție din Superligă, fundașul central a bifat 15 meciuri la UTA Arad, toate ca titular.
Foto: Fédération Guinéenne de Football
Urmăriți SPORT.RO și pe Google News